**Rendezvényterem bérlés színvonalas környezetben**

A Debreceni Lovasakadémia kiemelten frekventált helyen, Debrecen városához közel, mégis csendes, festői környezetben helyezkedik el.

A terem-bérleti lehetőséggel célunk, hogy céges előadások, konferenciák, rendezvények számára olyan termet biztosítsunk Partnereink számára, mely mind esztétikailag, mind felszereltségében magas színvonalat képvisel. Legyen szó akár céges évfordulóról, csapatépítő eseményről vagy tréningről. Rendezvénytermünk hozzávetőlegesen 30 fő befogadására képes. Klimatizált, vetítő-vászonnal felszerelt, a nagy nyílászáróknak köszönhetően természetes fénnyel megvilágított (kései programokhoz természetesen led-világítás biztosított), kellemes hangulatú termet tudunk biztosítani.

Kapcsolódó szolgáltatásként két szabadtéri filagória áll rendelkezésre, mely egyenként 16 személy befogadására alkalmas, kültéri asztalokkal és padokkal. Ezen felül bográcsozó és grillezési lehetőséget is tudunk biztosítani.